บอร์ด GUNKUL ไฟเขียวขายหุ้นซื้อคืน 99.04 ล้านหุ้น เริ่ม 14 มิ.ย.นี้
บอร์ด GUNKUL ไฟเขียวขายหุ้นซื้อคืน 99.04 ล้านหุ้น หรือคิดเป็น 1.34% ของหุ้นที่จำหน่ายได้แล้วทั้งหมด เริ่ม 14 มิ.ย. – 23 ต.ค.64
บอร์ด GUNKUL ไฟเขียวขายหุ้นซื้อคืน 99.04 ล้านหุ้น เริ่ม 14 มิ.ย. – 23 ต.ค.64
31 พ.ค. 2564

บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า ตามที่บริษัทฯ ได้แจ้งสิ้นสุดโครงการซื้อหุ้นคืนเพื่อการบริหารทางการเงิน (Treasury Stock) เมื่อวันที่ 25 ตุลาคม 2561 บริษัทฯ ขอแจ้งว่าที่ประชุมคณะกรรมการบริษัทฯ ครั้งที่ 4/2564 เมื่อวันที่ 13 พฤษภาคม 2564 และมติที่ประชุมคณะกรรมการบริหาร ครั้งที่ 10/2564 เมื่อวันที่ 28 พฤษภาคม 2564 ได้มีมติอนุมัติที่จะจำหน่ายหุ้นซื้อคืน จำนวน 99,043,700 หุ้น คิดเป็นร้อยละ 1.34 ของหุ้นที่จำหน่ายได้แล้วทั้งหมด และอนุมัติให้ลดทุนจดทะเบียนที่ชำระแล้วโดยวิธีตัดหุ้นจดทะเบียนที่ซื้อคืน ในกรณีที่จำหน่ายหุ้นที่ซื้อคืนไม่หมดภายในระยะเวลาที่กำหนด
ทั้งนี้ เพื่อให้เป็นไปตามระเบียบปฏิบัติของตลาดหลักทรัพย์แห่งประเทศไทย บริษัทฯ ขอแจ้งกำหนดระยะเวลาจำหน่ายหุ้นที่ซื้อคืนตั้งแต่วันที่ 14 มิถุนายน 2564 ถึงวันที่ 23 ตุลาคม 2564 (ภายหลังพ้นกำหนด 6 เดือน นับจากวันที่ซื้อหุ้นคืนเสร็จสิ้น แต่ต้องไม่เกิน 3 ปี) รายละเอียดปรากฏตามแบบรายงานการเปิดเผยการจำหน่ายหุ้นที่ซื้อคืน (Form TS-7) และเมื่อพ้นกำหนดระยะเวลาจำหน่ายหุ้นที่ซื้อคืนตามที่ระบุข้างต้น หากจำหน่ายหุ้นที่ซื้อคืนไม่หมดภายในระยะเวลาที่กำหนด บริษัทฯ จะลดทุนจดทะเบียนที่ชำระแล้วโดยวิธีตัดหุ้นจดทะเบียนที่ซื้อคืนและยังไม่ได้จำหน่ายทั้งหมด ตามกฎระเบียบและกฎหมายที่เกี่ยวต่อไป